作者:無名氏
標題:明月湖醉後薔薇花歌
內容:萬朵當軒紅灼灼，晚陰照水塵不著。西施醉後情不禁，深紅淺綠狀不得，日斜池畔香風來。紅能柔，綠能軟，白髮使君思帝鄉，驅妻領女遊花傍。持杯憶著曲江事，笙歌日日徵教坊，傾國名倡盡佳麗。我曾此處同諸生，一朝失勢當如此，萬事如灰壯心死。誰知奏禦數萬言，莫思身外窮通事，且醉花前一百壺。